VIIENDA KOOSSEISU

OTSUS

Haapsalu,			28. november 2008 nr 242

Üldplaneeringu tingmärgi täpsustamine

Haapsalu linna üldplaneering kehtestati Haapsalu Linnavolikogu 24.11.2006 otsusega nr 84. Üldplaneeringu üldistusastmest tulenevalt asuvad kuni kahekorruselised elamud, sh pereelamud, ridaelamud ja kuni kahekorruselised korterelamud väikeelamumaal, mis on tähistatud põhijoonisel tingmärgiga EV. Üldplaneeringus ei ole eristatud omaette tingmärgiga olemasolevaid kuni kahekorruselisi korterelamuid. EV tingmärgile lisatud selgituses on ära toodud „pere- ja ridaelamutemaa“, kuid puudub „kuni kahekorruseliste korterelamutemaa“. Seega ei vasta tingmärgi selgitus tema tegelikule tähendusele.

Juhindudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 8 lg 3 p 3 ning haldusmenetluse seadusest, Haapsalu Linnavolikogu otsustab:

1.	Muuta Haapsalu Linnavolikogu 24.11.2006 otsusega nr 84 kehtestatud Haapsalu üldplaneeringu põhijoonise tingmärkide eksplikatsiooni ning lisada tingmärgile „EV – pere- ja ridaelamutemaa“ sõnad „kuni kahekordsete korterelamute maa“.

2.	Haapsalu Linnavalitsusel saata otsuse koopia punktis 1 nimetatud detailplaneeringu algatamise kohta Lääne maavanemale ja Maa-ametile.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Üldplaneeringu tingmärgi täpsustamine”

2006. aastal kehtestatud Haapsalu linna üldplaneeringu tõlgendamisel on tekkinud tingmärkide tõttu mitmeti mõistetavusi.
Kuni kahekordsed korterelamud paiknevad üldplaneeringu järgi väikeelamumaal, mis on tähistatud joonisel tingmärgiga EV. Üldplaneeringu üldistusaste ei nõua üksikute kruntide sihtostarvete määramist. Väikeelamumaade piirkonnas asuvad kuni kahekorruselised elamud asuvad väikeelamumaal, sh ka kahekorruselised korterelamud.

Haapsalu vanalinna elamud asuvad kõik väikeelamumaadel, kaasaarvatud korterelamud. Näiteks: Rüütli 1, 3, 8a, Kooli 1, 3, 7, Suur-Lossi 12/12a, 4, Wiedemanni 6, 13, 22, Ehte 6, 8, 10, Saue 10, Lahe 7a, 9, Väike-Liiva 5, 5a jpt.
Ka uuemates linnaosades nt Pargi tänaval paiknevad kahekordsed korterelamuid (Pargi 1, 2/2a, 2/3, 8) väikeelamumaal.

Kuna tingmärkides toodud hoonete tüüpide loetelule vastavalt on nimetatud maid (EV) võimalik kasutada ainult pereelamute ja ridaelamute ehitamiseks, seega on võimalik väita, et EV-l ei ole lubatud kahekordsed korterelamud.
Linna üldplaneeringuga ei ole kavandanud kõikide kahekordsete korterelamute ümber ehitamist pere- ja ridaelamuteks.
Seega, et vältida mitmeti mõistetavusi üldplaneeringu tõlgendamisel, teeb linnavalitsus ettepaneku täiendada üldplaneeringu tingmärkide eksplikatsioonis tingmärgi EV selgitust sõnaga „kuni kahekorruselised korterelamud“.

Linnavalitsus teeb ettepaneku eelnõu otsusena vastu võtta.

Toivo Hein, aselinnapea
14.11.2008